Napalävistys (paranemisaika 6 – 12 kuukautta)
Puhdistaminen vedellä huuhtelemalla 1-2 kertaa päivässä 5 minuutin ajan sekä lämpimällä keittosuolaliuoksella ihoalueen haudutus 1 kertaa päivässä 5-10 min ajan. Kuivaa hoidon jälkeen alapallon ympärystä ja napa huolella kuivaksi.
Jos ihoalueella tuntuu kipua tai arkuutta liikuntaa harrastaessa, suosittelen pitäytymään lävistystä rasittavasta treenaamisesta ensipäivinä. Jos kroppa sallii ja olo on hyvä, voi liikuntaa harrastaa normaalisti. Hikoilu ei ole lävistyksen kannalta vakavaa, mutta treenin jälkeen suihkussa käynti ja ihoalueen pesu kannattaa. Huuhtele suihkussa käynnin jälkeen aina napalävistyksen alue viimeisenä jotta lävistykseen ei jää pesuaineita.
Vältä paranemisaikana napalävistyksen kohdalta tiukkoja vaatteita sekä vatsallaan nukkumista. Ihoaluetta painavat vaatteiden vyötäröt sekä vyöt voivat aiheuttaa ärtymistä myös jo parantuneelle lävistykselle. Toistuva mekaaninen rasitus tai hankaus altistaa lävistyksen ulos kasvulle.
Älä näprää ja liikuttele korua, älä koske lävistykseen pesemättömin käsin ja kiinnitä huomiota puhtaisiin vaatteisiin, lakanoihin ja pyyhkeeseen.
Napalävistys saattaa vaikuttaa nopeasti parantuneelta, sillä lävistyksen ylä ja ala reiät paranevat ensimmäisenä. Vasta sen jälkeen niiden väliin jäänyt ihoalue eli lävistyskanava parantuu. Korun vaihtaminen on suositeltavaa aikaisintaan 6 kuukautta lävistämisen jälkeen. Aiemmin vaihdettuna koru voi repiä uudelleen auki lävistyksen keskiosan ja aloittaa lävistyksen paranemisen alusta tai aiheuttaa lävistyksen varhaisen uloskasvun.
Napalävistys on herkkä ulos kasvulle, joten huolellinen hoito ja laadukkaat korut ovat ensisijaisen tärkeitä jotta lävistys pysyy hyvänä pitkään.
Jos lävistyksesi oireilee paranemisaikana, olethan yhteydessä lävistäjääsi. Yleisimpiä napalävistyksen komplikaatioita ovat lävistyksen repeytyminen, korun vaihtoa vaativa turvotus, lävistysreiän oheen tulevat patit sekä lävistyksen ulos kasvaminen.